laion/Wikipedia-Exotic huggingface dataset:
דרונגו אפריקני

דרונגו אפריקני או דרונגו ממזולג-זנב (שם מדעי: Dicrurus adsimilis) הוא מין ציפור ממשפחת הדרונגים, קרובים רחוקים של העורביים. הדרונגו חי בערבות הסוואנה האפריקנית ברחבי האזורים הטרופיים. הוא מאוד דומה למין דרונגו שחור (Dicrurus macrocercus) אך האחרון מצוי בדרום אסיה. אורך הדרונגו 25 ס"מ בממוצע והוא בעל נוצות שחורות, זנב מפוצל כמו מזלג ועיניים אדומות. המקור קשיח ושחור ומותאם לציד חרקים. הדרונגו הוא עוף רעשני ותוקפני ויתקוף מסיגי גבול, כולל עופות דורסים שפלשו לשטחן. הוא אוכל בעיקר מזון מהחי, אך לפעמים שותה צוף מפרחים. הוא צייד חרקים מתמחה, מחפש טרף מעמדה גבוהה על הענף ומתנפל על טרף קרקעי. הוא טורף גם עכבישים, תולעים, עקרבים, חולייתנים קטנים ואף חוטף מזון למיני חיות אחרות - בעיקר ציפורים אחרות (בעיקר לטימליים) או לסוריקטה. הדרונגו נטפל לסוריקטות בעיקר בחורף הקשה של הקלהארי, אז הוא מחקה את קריאות האזעקה שלהם ברגע שהם מוצאים מזון וחוטף אותו כשכולם בורחים. ואולם בשאר השנה הוא מזעיק נגד סכנות אמיתיות כך שהוא עוזר להם בדיוק כמו שהוא חוטף להם מזון. הדרונגו מטיל בקן על העץ 2-4 ביצים. הקוקייה האפריקנית (Cuculus gularis) לעיתים נטפלת אליו וגוזלה הגדול מפיל את שאר הביצים לקרקע. מדיה וקבצים בנושא דרונגו אפריקני בוויקישיתוף דרונגו אפריקני, באתר ITIS (באנגלית) דרונגו אפריקני, באתר NCBI (באנגלית) דרונגו אפריקני, באתר Animal Diversity Web (באנגלית) דרונגו אפריקני, באתר האנציקלופדיה של החיים (באנגלית) דרונגו אפריקני, באתר GBIF (באנגלית) דרונגו אפריקני באתר הרשימה האדומה של IUCN
קוליברי זנב-מחבט

קוליברי זנב-מחבט (שם מדעי: Discosura longicaudus) הוא מין עוף טרופי קטן ממשפחת הקוליבריים החי ביערות אמריקה הדרומית. אורכו של הקוליברי הקטן 10.2 ס"מ ומשקלו 3.4 גרם בלבד. הנקבות קטנות יותר ואורכם 6.4 ס"מ. הזכרים בעלי ראש, גרון וחזה ירוקים ובעלי בטן בצבע נחושתי. הכנפיים והגב חומים והזנב חום-סגול ומפוצל בשני עיטורים בולטים דמויי מחבט. עיטורים אלה נועדו להרשים את הנקבות. הם חיים ביערות של אמריקה הדרומית בברזיל, גינאה הצרפתית, גויאנה, סורינאם וונצואלה. הם מרחפים באזורים בעלי פרחים מושכים ומוצצים צוף יחד עם קוליברים אחרים ולעיתים אף עם עוד עופות, אך חלק מהעופות מגרשים אותם עקב ממדיהם הקטנים. אפילו דבורים עלולות להבריח אותם מהפרחים. מדיה וקבצים בנושא קוליברי זנב-מחבט בוויקישיתוף קוליברי זנב-מחבט, באתר ITIS (באנגלית) קוליברי זנב-מחבט, באתר NCBI (באנגלית) קוליברי זנב-מחבט, באתר האנציקלופדיה של החיים (באנגלית) קוליברי זנב-מחבט, באתר GBIF (באנגלית) קוליברי זנב-מחבט באתר הרשימה האדומה של IUCN
Te Lo Agradezco, Pero No

Te Lo Agradezco, Pero No (באנגלית: Thank you, but no, ובעברית תודה, אבל לא) הוא סינגל שהוקלט על ידי הזמר-יוצר הספרדי אלחנדרו סאנס, בשיתוף הזמרת הקולומביאנית שאקירה, מתוך אלבומו השמיני, El Tren de los Momentos. השיר יצא לאור ב-30 בדצמבר 2006, כסינגל השני מתוך האלבום. השיר נכתב על ידי סאנס והופק על ידי סאנס ולולו פרז. השיר הוא שיתוף הפעולה השני בין השניים כאשר הקודם היה "La Tortura", שנכלל באלבומה השישי של שאקירה, Fijación Oral Vol. 1. את שיתוף הפעולה יזמה שאקירה בעצמה, וסאנס נענה בחיוב להצעתה. במצעדים העיקריים הגיע השיר למקום; ה-1 במצעד השירים הלטיניים, ה-1 במצעד שירי הפופ הלטיניים, וה-1 במצעד שבוונצואלה. הווידאו קליפ הנלווה שצולם לשיר, היה בבימויו של ז'אומה דה לאיגואנה. הקליפ צולם בברוקלין שבניו יורק, בשנת 2006, ופורסם לציבור הרחב ב-11 בינואר 2007. הקלים היווה כקליפ המשיכי לסינגל הקודם מן אלבומו של סאנס, "A la Primera Persona". צוות הצילום החליט כי הקליפ יצולם בצבעים כהים ועצובים שימחישו את עוצמת השיר. בקליפ ניתן לראות את סאנס כשהוא מתואר כנבגד בתוך מערכת יחסים של זוג. לאורכו של הקליפ ניתן לראות את סאנס ושאקירה בתוך בית קודר ועצוב. השיר זכה להצלחה רבה במצעדים שבאמריקה הלטינית. מידע על השיר "Te Lo Agradezco, Pero No" באתר AllMusic סרטון השיר "Te Lo Agradezco, Pero No" באתר יוטיוב El Tren de los Momentos - Alejandro Sanz | Songs, Reviews, Credits | AllMusic, AllMusic Colección Definitiva (Super Deluxe) de Alejandro Sanz en Apple Music, itunes.apple.com "Shakira Chart History". Billboard. נבדק ב-2017-10-13. "Shakira Chart History". Billboard. נבדק ב-2017-10-13. KysFM, KysFM, www.kysfm.com (בספרדית) Warner Music Spain (2009-12-10), Alejandro Sanz - A la primera persona (Video clip), נבדק ב-2017-10-13 20Minutos. "Bisbal, Dover, Paulina Rubio y Ricky Martin, los más descargados de internet". 20minutos.es - Últimas Noticias (בספרדית). נבדק ב-2018-07-13.
Illegal

Illegal (בעברית: בלתי חוקי) הוא סינגל שהוקלט על ידי הזמרת הקולומביאנית שאקירה, בשיתוף הזמר האמריקאי קרלוס סנטנה, מתוך אלבומה השביעי, Oral Fixation, Vol. 2. השיר יצא לאור ב-6 בנובמבר 2006, כסינגל השלישי והאחרון מתוך האלבום. השיר נכלל גם במארז התקליטורים שהוציאה שאקירה בסמוך לצאתו, Oral Fixation, Vol. 1 & 2. עם יציאתו נכנס השיר אל המקום הראשון במצעד שברומניה, הראשון במצעד שירי הדאנס קלאב, והשלושים וארבע במצעד הסינגלים הבריטי. השיר נכתב על ידי שאקירה והופק על ידה ועל ידי המפיקים המוזיקליים חוסה טורס ולסטר מנדז. השיר הוא מעין בלדת פופ, המשלבת בתוכה גם את סגנון הקאנטרי וזאת, בנוסף לכך שהיא מכילה בתוכה צלילי גיטרה וגיטרת בס שונים, שאותם מבצע קרלוס סנטנה בעצמו. בסמוך לצאתו, הפנו מבקרי המוזיקה כלפי השיר ביקורות מעורבות ואף עשו השוואה בינו לבין שיריה של אלאניס מוריסט. הווידאו קליפ שיצא עבור השיר, צולם במקסיקו סיטי, ב-17 באוקטובר 2006, על ידי ז'אומה דה לאיגואנה ושאקירה, באמצע סיבוב ההופעות הרביעי שלה, "Oral Fixation Tour". הוא צולם במשך יום אחד, ובו מופעים כמה ממעריציה האמריקאים והמקסיקנים ששימשו בו כניצבים. הוא פורסם לראשונה ב-16 בנובמבר 2006, ב-MTV. בקליפ שאקירה מצטיירת כחברה של מתאגרף ולאורכו, היא מוצגת בזירת איגרוף שבה נהג לשהות ולהתאמן חברה לשעבר במשך רוב שעות היום. באמצעות פלשבקים, היא זוכרת את הרגעים הטובים שהיו במערכת היחסים שלהם. לבסוף, שאקירה מגיעה לגמר אליפות האיגרוף שבה בן זוגה משתתף ומגלה כי הוא בוגד בה עם מישהי שמגיחה לבמה בפתאומיות. לפני שהיא עוזבת את המקום, היא מתבוננת בו בעצב ועוצמת את עיניה לכמה רגעים. עם השיר הופיעה שאקירה ב-5Star, בשנת 2005. מאוחר יותר, ב-24 במרץ 2011, העלתה שאקירה את ההופעה לערוץ ה-Vevo שלה. בדצמבר 2006, הופיעה שאקירה עם השיר בתוכנית הטלוויזיה האמריקאית, "בוקר טוב אמריקה". במצעדים זכה השיר להצלחה נאה ואף הצליח בשיאו לכבוש את פסגת המצעד שברומניה ומצעד שירי הדאנס קלאב. מידע על היצירה "Illegal" באתר מיוזיק בריינז סרטון השיר "Illegal" באתר יוטיוב Shakira - Oral Fixation Volumes 1 & 2, Discogs (באנגלית) "Shakira vine din nou în România - VIDEO". Mediafax.ro (באנגלית). נבדק ב-2018-02-16. "Shakira Chart History". Billboard. נבדק ב-2018-02-16. Official Charts Company, www.officialcharts.com (באנגלית) Illegal - Shakira | Songs, Reviews, Credits | AllMusic, AllMusic "Billboard singles reviews: Shakira/Santana, Jay-Z". Reuters. 2007-01-20. נבדק ב-2018-02-16. Nielsen Business Media Inc, Billboard, Nielsen Business Media, Inc., 2006-12-09. (באנגלית) Garry Mulholland, Shakira, Oral Fixation Vol. 2, the Guardian, ‏2006-01-22 (באנגלית) Wayback Machine, ‏2016-08-10 shakiraVEVO (2009-10-03), Shakira - Illegal ft. Santana, נבדק ב-2018-02-16 Shakira - Illegal (MTV 5 Star Live Performance) ft. Santana (באנגלית), נבדק ב-2018-02-16 Supervideomusik (2014-02-07), Shakira ft.Santana: Illegal (Live On Good Morning America) ++HQ, נבדק ב-2018-02-16 Steffen Hung, spanishcharts.com - Shakira feat. Carlos Santana - Illegal, spanishcharts.com british phonographic industry Bundesverband Musikindustrie, BVMI | Datenbank, www.musikindustrie.de (בגרמנית) Shakira: Receipts, ATRL (באנגלית) Illegal - Shakira | Songs, Reviews, Credits | AllMusic, AllMusic Illegal - EP by Shakira featuring Carlos Santana on Apple Music (באנגלית בריטית), 2006-12-09, נבדק ב-2018-02-16 Illegal Pt. 2, 2006-12-18, נבדק ב-2018-02-16
השירות הפדרלי לסטטיסטיקה ממלכתית

השירות הפדרלי לסטטיסטיקה ממלכתית (ברוסית: Федеральная служба государственной статистики, בקיצור Росстат, או Росстастистика) היא סוכנות פדרלית של ממשלת רוסיה, האחראית על איסוף נתונים על המדינה, על האוכלוסייה והכלכלה וניתוח מידע סטטיסטי אודות הפדרציה הרוסית, כבסיס מידע עבור מקבלי ההחלטות וכשירות עבור הציבור. מאז 1811 זהו הארגון הממונה על כל הסטטיסטיקות של רוסיה האחראי גם לעריכת מפקדי אוכלוסין ברוסיה ועבר גלגולים שונים והיה בסמכויות המשטרה והסובנרקום עד התפרקות ברית המועצות. לאחר 1991 היה באחריות ממשלת רוסיה ומאז אפריל 2017 מהווה יחידת סמך במשרד לפיתוח כלכלי של רוסיה. מפקדי אוכלוסין ברוסיה מדיה וקבצים בנושא השירות הפדרלי לסטטיסטיקה ממלכתית בוויקישיתוף אתר האינטרנט הרשמי של השירות הפדרלי לסטטיסטיקה ממלכתית השירות הפדרלי לסטטיסטיקה ממלכתית, ברשת החברתית פייסבוק השירות הפדרלי לסטטיסטיקה ממלכתית, ברשת החברתית אקס (טוויטר) השירות הפדרלי לסטטיסטיקה ממלכתית, ברשת החברתית VK ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יאו יבואה

יאו יבואה (באנגלית: Yaw Yeboah; נולד ב-28 במרץ 1997) הוא כדורגלן גנאי המשחק בעמדת החלוץ בקבוצת סלטה ויגו ב'. יבואה הגיע אל מחלקת הנוער של מנצ'סטר סיטי מהפרמייר ליג בשנת 2014 מאקדמיית רייט טו דרים הגאנאית. ב-14 באוגוסט 2015 הושאל יבואה לליל מליגת העל הצרפתית למשך עונה אחת. יבואה שיחק בעיקר בליל II, קבוצת המילואים של המועדון. ב-25 באוקטובר ערך יבואה את הופעת הבכורה שלו בקבוצה הראשונה של המועדון, כשנכנס כמחליף בדקה ה-75 בהפסד 2-1 לאולימפיק מרסיי במסגרת המחזור ה-11 בליגה. בסך הכל ערך יבואה שלוש הופעות ליגה במדי הקבוצה הראשונה של המועדון. ב-21 ביולי 2016 הושאל יבואה לטוונטה מליגת העל ההולנדית למשך עונה אחת. ב-14 באוגוסט ערך יבואה את הופעת הבכורה שלו במועדון, כששיחק 90 דקות בהפסד 2-0 לפיינורד במסגרת המחזור השני בליגה. ב-27 באוגוסט הבקיע יבואה את שער הבכורה של במועדון, שער בדקה ה-36 בניצחון 3-1 על ספרטה רוטרדם במסגרת המחזור הרביעי בליגה. יבואה ערך 26 הופעות ליגה במועדון, בהן הבקיע שני שערים. ב-18 ביולי 2018 חתם באופן קבוע בנומנסיה מהליגה הספרדית השנייה. ב-18 באוגוסט ערך את הופעתו הבכורה בקבוצה בו הבקיע את שערו הראשון בתיקו 3-3 נגד קורדובה. ב-30 ביולי 2019 הושאל לסלטה ויגו ב' מהליגה השלישית. יבואה זכה בתואר השחקן המצטיין בגביע אפריקה לאומות עד גיל 20 לשנת 2015, בו הבקיע שני שערים. בנוסף, ערך יבואה ארבע הופעות והבקיע שני שערים במדי נבחרת גאנה עד גיל 20 בגביע העולם עד גיל 20 לשנה זו. ב-26 באוגוסט 2016 זומן יבואה לראשונה לסגל נבחרת גאנה הבוגרת לקראת המשחק נגד נבחרת רואנדה במסגרת מוקדמות גביע אפריקה לאומות 2017 ומשחק הידידות נגד נבחרת רוסיה. הוא ישב לראשונה על ספסל הנבחרת במשחק נגד נבחרת רוסיה, אך לא זכה לדקות משחק. ביוני 2019 ערך את הופעת הבכורה בנבחרת במשחק ידידות נגד נבחרת נמיביה.. מדיה וקבצים בנושא יאו יבואה בוויקישיתוף יאו יבואה, באתר Transfermarkt יאו יבואה, באתר Soccerway יאו יבואה, באתר BDFutbol יאו יבואה, באתר WorldFootball.net יאו יבואה, באתר National Football Teams יאו יבואה, באתר FootballDatabase.eu Guardiola has Man City youngster Yaw Yeboah in his plans באתר Manchester Evening News, ‏ 14 בספטמבר 2016 (באנגלית) Lille sign Yaw Yeboah on season-long loan באתר Ghana Web, ‏ 14 באוגוסט 2015 (באנגלית) FC Twente huurt Ghanees Yeboah van Manchester City באתר Votebal International, ‏ 21 ביולי 2016 (בהולנדית) Manchester City's Yaw Yeboah named 2015 African Youth Championship MVP באתר Ghana Soccer Net, ‏ 23 במרץ 2015 (באנגלית) Yaw Yeboah elated with Black Stars call up; says it's a dream come true באתר Ghana Soccer Net, ‏ 27 באוגוסט 2016 (באנגלית) Russia vs Ghana באתר ESPN, ‏ 14 בספטמבר 2016 (באנגלית) Ghana/Namibia: Stars Fall to Namibia in Friendly, AllAfrica.com, 11 June 2019
שמואל בן דרור

שמואל (שמוליק) בן דרור (1924 – 6 בינואר 2009) היה כדורגלן מכבי פתח תקווה והקפטן הראשון של נבחרת ישראל לאחר קום המדינה. ייסד יחד עם אשתו, דבורה, את עמותת אדי. בין היתר כיהן בן דרור כיושב ראש אגודת מכבי פתח תקווה ויושב ראש ארגון מגדלי הירקות. שמואל בן דרור היה בנם של צפורה לבית סטור ומרדכי בן דרור, שהיה מראשי הציבור בפתח תקווה ויו"ר מכבי ישראל. נולד במושב עין גנים כנער שיחק בקבוצת "מכבי אבשלום" פתח תקווה ולמד בתיכון אחד העם בפתח תקווה. היה פעיל בהגנה, התנדב ל"נוטרי הרכבת" במסגרת משטרת היישובים העבריים, ונטל חלק בהתנדבות היישוב לצבא הבריטי במלחמת העולם השנייה במסגרת הבריגדה היהודית. השתתף בשלוש מלחמות ישראל. לחם נגד הנאצים באיטליה, נפצע ברגליו והיה מאושפז במשך תקופה ארוכה. הוא סבל בשארית חייו מזיהומים ברגליים. עסק בחקלאות בענף הכותנה. בין השנים 1938–1953 שיחק בליגה הלאומית, במדי מכבי פתח תקווה, שם שיתף פעולה עם אחיו ישראל. בעונת 1951/1952 היה שותף לזכייתה של הקבוצה בגביע המדינה. ב-26 בספטמבר 1948 במשחקו היחיד בנבחרת ישראל, כבש את השער הראשון של הנבחרת הטרייה, שנוצחה 3:1 על ידי נבחרת ארצות הברית בניו יורק. לאחר שפרש שימש בתפקידי אימון שונים במחלקת הנוער ואף היה מאמן באופן זמני של הקבוצה הבוגרת במכבי פתח תקווה ב-1958. ב-30 באוקטובר 1978 ייסד יחד עם אשתו, דבורה, את עמותת אדי. הפועלת לעידוד תרומות איברים בישראל, לזכרו של בנם, אהוד (אדי) בן דרור, שנפטר זמן קצר לאחר השתלת כליה, עקב סיבוכים שנבעו מכך שהמתין זמן רב לתרומה. בשנת 2010 ניהלו אוהדי מכבי פתח תקווה קמפיין לקריאת שמו של אצטדיון המושבה על שמו של בן דרור. ב-6 בינואר 2009 נפטר בן דרור, והוא בן 85. ב-1948 התחתן עם דבורה בן דרור, בתו של אהרן לייב מכנס, ממייסדי כפר סבא ואבי משפחת מכנס בארץ ישראל. במשפחתו ובמשפחתה היו כדורגלנים רבים: אחיו ישראל בן דרור ובנו השני גד בן דרור, אמנון בן דרור, אילן בן דרור, עודד מכנס וגד מכנס. יקיר החקלאות פתח תקווה (1993) יקיר פתח תקווה (1996) פרס יקיר הספורט פתח תקווה (2003) בתאריך 6 בדצמבר 2011 דאר ישראל הנפיק סדרה של 10 בולי דאר הקרויה " אגדת הכדורגל הישראלי" . אחד מהבולים האלה הוקדש להנצחת זכרו של בן דרור. הבול עוצב במשותף על ידי האמנים אופיר בגון ומאיר אשל. על השובל מופיעה חתימת ידו של בן דרור. חבר הנהלת ההתאחדות הישראלית לכדורגל, יושב ראש אגודת מכבי פתח תקווה ויושב ראש מחלקת הכדורגל יו"ר ראש ארגון מגדלי הירקות וחבר הנהלה של מועצת הירקות אגרקסקו חבר במוסדות חקלאים בפתח תקווה ופעל בוועדה החקלאית, באגודת פרדס, ובהתאחדות האיכרים חבר הבונים החופשיים בארץ ישראל שמואל בן דרור, באתר ההתאחדות לכדורגל בישראל עמוד השחקן של שמואל בן דרור באתר ההתאחדות לכדורגל בישראל אודות שמואל בן דרור, באתר הארכיון לתולדות פתח תקווה ע"ש עודד ירקוני יענקלה כהן, פרידה משמוליק בן דרור, באתר ארגון מגדלי ירקות נבחרת העצמאות הראשונה במסע לארצות הברית, אשר גולדברג, באתר ההתאחדות לכדורגל בישראל, 9 במאי 2011 אור בוקר, שמואל בן דרור הלך לעולמו, באתר mynet (כפי שנשמר בארכיון האינטרנט), 15 בינואר 2009 דיוויד סלע, גול ישראלי ראשון אחרי 2000 שנה, באתר ישראל היום, 28 בספטמבר 2018 שמואל בן דרור, קפטן נבחרת ישראל הראשון, הלך לעולמו, באתר וואלה, 6 בינואר 2009 דרור רוזנפלד, ‏"האצט' בפ"ת צריך להיקרא על שם שמואל בן דרור", באתר ONE‏, 21 בספטמבר 2010 התאחדות בולאי ישראל, קטלוג בולי ישראל
Nada

Nada (בעברית: כלום) הוא סינגל שהוקלט על ידי הזמרת-יוצרת הקולומביאנית שאקירה, מתוך אלבומה ה-11, El Dorado. השיר יצא לאור ב-3 בנובמבר 2018, כסינגל החמישי והאחרון מתוך האלבום. עם יציאתו נכנס השיר אל המקום ה-181 במצעד שבצרפת, וה-46 במצעד שבספרד. השיר נכתב והופק על ידי שאקירה ולואיס פרננדו אוצ'ואה. את השיר פרסמה בערוצה לפני כל השירים האחרים מן האלבום. השיר הוא השני באלבום, והוא בלדה עצובה, בספרדית המספרת בתוכה סיפור. בין השורות של השיר ניתן לראות ששאקירה מדברת על דברים שהיא צריכה כמו: "אני מתגעגעת לקול שלך, אני צריכה אוויר, אני צריכה שמש", ומפה ניתן להבין שהשיר מדבר על מערכת יחסים שלא צלחה כאשר היא התפרקה ולאחר מכן שאקירה מתגעגעת למה שהיה קודם, מה שלא יכול לחזור על עצמו. בסמוך לצאתו של השיר כסינגל ולצאתו של הווידאו קליפ הרשמי שלו, סקרה אותו סוזט פרננדז ממגזין הבילבורד, תוך שכינתה אותו כ-"שיר בסגנון הפופ רוק". בנוסף לכך, היא הוסיפה כי מדובר בשיר בו יש "אישה המספרת סיפור על כך שהנשמה שלה מרגישה ריקה. כמו כן, אותה האישה עצמה, חווה בדידות קשה וניתן לראות זאת בקליפ השיר עצמו". בנוסף לכך, זכה השיר לסיקור מטעם מגזין הרולינג סטון, אשר טענו כי הוא קשור לשיריה הקודמים של שאקירה, "Poem to a Horse" ו-"Empire". לשיר הועלה אודיו לערוץ ה-Vevo של הזמרת ב-18 במאי 2017. ביממה הראשונה של האודיו ביוטיוב, מונה הצפיות שלו עמד על כ-1.5 מיליון צפיות, ונכון ליולי 2018, מונה הצפיות שלו עומד על כ-12 מיליון צפיות. קליפ השיר יצא בערב של ה-3 בנובמבר 2018. בקליפ ניתן לראות את שאקירה, כשהיא נמצאת בספינה לבדה. נכון לינואר 2022, מונה הצפיות של הקליפ עומד על למעלה מ-35 מיליון צפיות. כמו כן, צבר השיר למעלה מ-27 מיליון השמעות בספוטיפיי. מידע על השיר "Nada" באתר AllMusic סרטון השיר "Nada" באתר יוטיוב "Shakira on Twitter". Twitter. נבדק ב-2018-11-03. "Top Singles (téléchargement + streaming) - SNEP". SNEP (בצרפתית). 2013-11-01. נבדק ב-2017-10-20.(הקישור אינו פעיל) Steffen Hung, spanishcharts.com - Shakira feat. Maluma - Chantaje, www.spanishcharts.com Nada - Shakira | Song Info | AllMusic, AllMusic shakiraVEVO (2017-05-18), Shakira - Nada (Audio Oficial), נבדק ב-2018-11-23 Shakira – Nada (באנגלית), נבדק ב-2018-11-23 Shakira - El Dorado album review - Entertainment Focus, www.entertainment-focus.com (באנגלית) Shakira – Nada (באנגלית), נבדק ב-2017-10-20 Shakira - Nada lyrics + English translation (Version #2), lyricstranslate.com (באנגלית) Shakira Explores Loneliness in Somber 'Nada' Video: Watch, Billboard Sarah Grant, Sarah Grant, Shakira Details New Album, Releases Galvanic Song 'Nada', Rolling Stone, ‏2017-05-19 (באנגלית) shakiraVEVO, YouTube shakiraVEVO (2017-05-18), Shakira - Nada (Audio), נבדק ב-2017-10-20 Shakira - Nada (Official Video), נבדק ב-2019-10-26 El Dorado, נבדק ב-2020-04-01
Comme moi

"Comme Moi" (בעברית: "כמוני") הוא סינגל של הזמרת-יוצרת הקולומביאנית שאקירה, מתוך אלבומה האחד עשר El Dorado, והזמר הצרפתי בלאק אם, מתוך אלבומו השני, Éternel insatisfait. השיר הוא הסינגל החמישי מאלבומו של בלאק אם, אך לא הוכרז כסינגל מאלבומה של שאקירה. השיר הוא השיר ה-8 מן אלבומה של שאקירה ובנוסף, באלבום יצאה גרסה בשפה האנגלית לשיר בשיתוף הלהקה Magic!, אשר נקראת "What We Said", והיא הרצועה ה-12 מתוכו. בסמוך לצאתו, סקר מגזין הבילבורד את השיר. בהמשך, זכה השיר לסיקור גם מטעם המגזין הספרדי, La Vanguardia. במגזין Prensa Libre, אשר נוסד בגואטמלה, פורסמה כתבה המתייחסת לשיר, תוך שנטען שם כי מדובר בשיר היפ-הופ. גם באתר המוזיקה הדיגיטלי Pulzo, פורסמה כתבה על השיר ועל קליפ השיר. לשיר יצא וידאו קליפ נלווה, אשר הועלה לערוץ ה-Vevo של בלאק אם ב-31 במרץ 2017, בסמוך לצאתו של השיר כסינגל. בין היתר, יצא לשיר קליפ מאוחרי הקלעים, שם מראים את כל תהליך הצילום, הבימוי והפקתו של הקליפ הרשמי. בנוסף לכך, ב-26 במאי 2017, יצאה גרסה בשפה האנגלית לשיר בשם "What We Said", אשר הועלתה לערוץ ה-Vevo של שאקירה. הגרסה המחודשת לא כללה בתוכה את אם, אלא כללה בתוכה קולות רקע של הלהקה Magic!. קליפ השיר צבר למעלה מ-24 מיליון צפיות והוא אחד מהסרטונים הנצפים ביותר של אם, בעוד האודיו של ההוצאה המחודשת של השיר צבר קרוב ל-3 מיליון צפיות. כמו כן, צבר השיר בספוטיפיי למעלה מ-20 מיליון השמעות בסך הכול. במצעדים השיר לא זכה להצלחה רבה, ובשיאו הצליח להיכנס אל המקום ה-135 במצעד הצרפתי. מידע על השיר "Comme moi" באתר AllMusic סרטון השיר "Comme moi" באתר יוטיוב הקלטת השיר What We Said באתר יוטיוב Black M - Comme moi lyrics + English translation, lyricstranslate.com (באנגלית) Shakira - El Dorado, Discogs (באנגלית) Black M (2) - Éternel Insatisfait, Discogs (באנגלית) Black M (2) Feat. Shakira - Comme moi, Discogs (באנגלית) El Dorado by Shakira on Apple Music, iTunes Shakira Joins Black M on 'Comme Moi': Listen, Billboard El videoclip de ‘Comme Moi’, la canción de Shakira y Black M, La Vanguardia, ‏2017-03-31 Pulzo, Pulzo.com, Las tres 'pintas' con las que Shakira encanta en nuevo video musical, pulzo.com BlackMVEVO, YouTube BlackMVEVO (2017-04-21), Black M - Comme moi ft. Shakira, נבדק ב-2017-08-16 shakiraVEVO (2017-05-25), Shakira - What We Said (Comme moi English Version)[Audio] ft. MAGIC!, נבדק ב-2017-08-16 Shakira - What We Said (Official Audio) ft. MAGIC!, נבדק ב-2019-10-26 Black M YouTube Statistics and History, kworb.net Shakira YouTube Statistics and History, kworb.net El Dorado, נבדק ב-2020-04-01 "French Music: Top French Songs Chart". Billboard. נבדק ב-2017-11-12.
יהושע השיל יואל בסאן

יהושע השיל יואל בסאן (1840 - 26 באוקטובר 1917) היה מן הקונים הראשונים של אדמות פתח תקווה. יהושע השיל יואל בסאן נולד בירושלים, בן לאיטה אסתר אביגיל ואליהו שלמה זלמן בסאן. הוא התחתן וחי בחצרו של אביו. בצעירותו היה תלמידו של ר' משה יהודה לייב זילברברג מקוטנא – מחבר "זית רענן". מספר שנים לאחר מכן נשא את חיה גיטל בת ר' שמואל ליאון שכונה "גיסר" בשל המלאכה בה עסק, הוא היה המנהל הראשון על יציקת האותיות בבית דפוסו של ר' ניסן ב"ק בירושלים. כחלק מלימודי האסטרונומיה הוא בנה את כדור הארץ במספרים "כדור אסטרונומי". הוא היה בין החברים הראשונים שהשתתפו בקניית אדמות פתח תקווה. כמו כן, על חוזה קניית אדמה בסמוך ליריחו חתומים 20 מראשי העדה מוועד הכוללים שבירושלים ובניהם ר' אלי זלמן ובנו ר' יהושוע השיל. הוא ערך לחברים הראשונים את כתב התקשורת הראשון. היה פעיל בביסוס חברת פתח תקווה, בעריכת תוכניותיה ורישומיה ובניהול החשבונות שלה. בארכיונו נצטבר חומר רב לתולדות היישוב. ליהושע השיל נולדו שישה ילדים: יעקב, משה, מרדכי (דוקטור לפילולוגיה בבלטימור), אסתר אשת משה זכרין, חנה שרה אשת מנחם מנדיל הכהן, מרים (מירל) אשר היגרה לשיקגו, צדוק (צלם בירושלים). הסופר חיים המבורגר כתב בספרו "שלושה עולמות" על הנאתו הרבה להיכנס לביתו של יהושע השיל שהיה מסביר פנים לכל אחד. דוד תדהר (עורך), "יהושע השיל יואל בסאן", באנציקלופדיה לחלוצי הישוב ובוניו, כרך ג (1949), עמ' 1456 שרה ברנע, המנעול על כפות בקבר רחל - אליהו זלמן באסאן חרש אומן מן היישוב הישן
קולין קילריין

קולין ג'יימס קילריין (באנגלית: Colin James Kilrain) (נולד ב-20 בספטמבר 1958) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כעוזר יושב ראש המטות המשולבים. קילריין נולד בקווינסי שבמסצ'וסטס. הוא בוגר תואר ראשון מאוניברסיטת להיי בפנסילבניה, במהלך לימודיו היה חבר בנבחרת ההיאבקות של האוניברסיטה, שלוש פעמים נבחר לאול-אמריקן, זכה ארבע פעמים באליפות התאחדות ההיאבקות של האזור המזרחי ושלוש פעמים סיים במקום השלישי בטורניר ה-NCAA. ב-2014 נבחר להיכל התהילה הלאומי של ההיאבקות. הוא בעל תואר שני באסטרטגיית משאבים לאומיים וניהול מהאוניברסיטה לביטחון לאומי. ב-1985 התגייס לצי ארצות הברית והשלים קורס חבלה ימית והכשרה כלוחם ביחידת אריות הים. שירת כלוחם בצוות אריות הים 3, נטל חלק בתוכנית החלפת קצינים ושירת ביחידת הקומנדו הימית של הצי הגרמני. שירת בצוות אריות הים 6, שימש סגן מפקד יחידת הלוחמה המיוחדת השנייה, פיקד על יחידת הלוחמה המיוחדת הרביעית בפוארטו ריקו, פיקד על צוות אריות הים 4 ועל קבוצת הלוחמה המיוחדת השנייה של פיקוד הלוחמה המיוחדת של הצי. כמו כן שימש יועץ למבצעים מיוחדים על נושאת המטוסים "דוויט אייזנהאור". תפקידי מטה שלו כללו בין השאר קצין מבצעים במפקדת המבצעים המיוחדים של פיקוד דרום בפנמה, שימש קצין מבצעים במרכז ללוחמה בטרור של מחלקת המדינה, שימש סגן מפקד כוח הסיור בפיקוד המבצעים המיוחדים המשולבים. ב-2011 קודם לדרגת אדמירל משנה ושירת כראש מחלקת אסטרטגיה ומדיניות במשרד ללוחמה בטרור של המועצה לביטחון לאומי. ב-2012 מונה לנספח צבאי בשגרירות ארצות הברית במקסיקו וב-2013 מונה לעוזר מפקד פיקוד המבצעים המיוחדים המשולבים. ב-2014 מונה למפקד המבצעים המיוחדים של פיקוד האוקיינוס השקט. ביולי 2016 קודם לדרגת תת-אדמירל ומונה למפקד מפקדת המבצעים המיוחדים של נאט"ו. בנובמבר 2019 מונה למנהל הפעולות הצבאיות בארגון ה-CIA. בנובמבר 2021 מונה לעוזר יושב ראש המטות המשולבים. קילריין נשוי לסוזאן קילריין, טייסת בצי ואסטרונאוטית בנאס"א והם הורים לארבעה. מדיה וקבצים בנושא קולין קילריין בוויקישיתוף ביוגרפיה באתר הצי Outstanding American - COLIN J. KILRAIN, אתר נבחרת ההיאבקות של ארצות הברית, 20 ביוני 2014
הסוכנות הפדרלית לתחבורת רכבות

הסוכנות הפדרלית לתחבורת רכבות (ברוסית: Федеральное агентство железнодорожного транспорта, בקצרה Росжелдор) היא סוכנות אכיפת חוק האחראית מטעם משרד התחבורה של רוסיה על אחזקות המדינה בתחום מסילות הברזל והרכבות ואחראית לפיקוח על חברות הרכבות ברוסיה והתנהלותן בתחום הרכבות. משנת 2004 החברה אחראית לפיקוח על "מסילות הברזל הרוסיות" והחל משנת 2014, הסוכנות מנהלת את חברת הרכבות של חצי האי קרים. מדיה וקבצים בנושא הסוכנות הפדרלית לתחבורת רכבות בוויקישיתוף אתר האינטרנט הרשמי של הסוכנות הפדרלית לתחבורת רכבות שירות אבטחת הרכבות
סייפרוס איירווייז (2016)

סייפרוס איירווייז (באנגלית: Cyprus Airways), לשעבר צ'ארלי איירליינס (באנגלית: Charlie Airlines), היא חברת תעופה קפריסאית הפועלת מנמל התעופה הבינלאומי בלרנקה. החברה אימצה את שמה של סייפרוס איירוויז, אשר פשטה את הרגל ונסגרה בשנת 2015. ב-2016 הודיעה S7 איירליינס על כוונתה להשיק חברת תעופה קפריסאית בשם "צ'ארלי איירליינס". ביולי 2016 הודיעה כי חברת התעופה זכתה בתחרות על הזכות להשתמש בעיטור המופלון, סימנה המסחרי של סייפרוס איירווייז הראשונה, במשך עשור, וכן בעיטור עלה זית, מסמליה של קפריסין. ב-4 במרץ 2017 ערכה חברת התעופה את הטיסת ניסוי שלה משדה התעופה של לרנקה לנמל התעופה הבינלאומי הרקליון עם מטוס איירבוס A319. ב-14 במרץ 2017 הודיעה חברת התעופה שהשיגה את אישור הפעלתה מהמחלקה הקפריסאית לתעופה אזרחית. החברה מפעילה טיסות להרקליון ורודוס שביון, לתל אביב בישראל, ולסנקט פטרבורג שברוסיה. הטיסות החלו לפעול מה-1 ביוני 2017. ביוני 2020 החלה החברה להפעיל טיסה שבועית מאתונה לנתב"ג. לחברה שותפות קוד עם חברת S7 איירליינס. צי המטוסים של החברה נכון לאוגוסט 2023: מדיה וקבצים בנושא סייפרוס איירווייז בוויקישיתוף אתר האינטרנט הרשמי של סייפרוס איירווייז סייפרוס איירווייז, ברשת החברתית פייסבוק סייפרוס איירווייז, ברשת החברתית אינסטגרם Cyprus Airways | Πρόγραμμα Δρομολογίων, www.cyprusairways.com שמים פתוחים: Cyprus Airways תטוס מת"א לאתונה, באתר Passportnews, ‏9 בפברואר 2020 פרטי צי המטוסים של צ'רלי איירליינס, באתר airfleets.net (באנגלית)